Clive Bruce

Clive Bruce is 'n Suid-Afrikaanse country-sanger en stiefkind van Virginia Lee. Hy maak sy eerste opnames as agtergrondsanger en baskitaarspeler in die 1960's. Later bemeester hy die klawerbord, tromme, kitaar en ander instrumente. In 1971 bereik hy die nommer een posisie op LM Radio se treffersparade, asook die 11de plek op die SA Top-20 Treffersparade met Sally Sunshine. In 1981 bereik sy treffer If You’ve Got Nothing On Tonight die 16de plek op die treffersparade en in 1996 behaal sy album One Last Kiss goue status. Hy was ook die eerste stem van 'Sarel Seemonster' op die Afrikaanse TV-program Wielie Walie gewees.Biografie op Clive Bruce se webtuiste, besoek op 10 Desember 2016

In 1985 word hy genader om die TV-reeks Sing Country op TV4 aan te bied. Hierdie program is in die Zillertal-restaurant in Pretoria opgeneem en vir 5 jaar laat op Sondagaande uitgesaai. Die program het hom die bynaam Midnight Cowboy besorg. Daarna was hy van 1993 tot 1996 die aanbieder van die musiekvideo-versoek-program Rewind gewees.

Tydens die Aardklop-kunstefees van 2002 in Potchefstroom ontvang Bruce 'n platinum-toekenning van sy platemaatskappy, Select, vir die verkope van meer as 75 000 eenhede van sy drie albums One Last Kiss, Just One More Dans en My God Loves Me.

 Diskografie 
 Because he lives, 2010
 Grootste Treffers en Country Gunstelinge, 2008
 Die Kitaar Dans Lekker, 2006/2008
 Tie a Yellow Ribon, 2006
 Wil jy weer dans, 2002
 Clive Bruce Sings The Hits of Don Williams, 2001
 All The Wrong Reasons, 2000
 Euro Country, 1999
 Golden Country Hits Vol. 2, 1999
 My God Loves Me, 1998
 Greatest Hits, 1998
 River Of Tears, 1997
 Just One More Dance, 1996
 One Last Kiss, 1996
 Written On The Wind
 Tips Of My fingers
 Sally Sunshine
 Ruby
 Like An Eagle
 Forget Me Not
 Country Style Rock

 Sien ook 
 Lys van Suid-Afrikaanse musikale kunstenaars

 Verwysings 

 Eksterne skakels 
 Clive Bruce se tuisblad


Kategorie:Suid-Afrikaanse musici